《初至凤山作》
清代·吴玉麟

秉铎才输制锦多，六年七邑笑奔波。有狐半为荒城废，无虎因知政畏苛。

问字经谁横北面，閒行犬共吠东坡。海滨亦是弦歌地，善教其如富庶何。

作者简介：吴玉麟，字协书，号素村，福建侯官人，乾隆二十四年（1759）举人。历任龙溪、惠安、同安等县教谕。嘉庆二年（1797），调凤山，悉心造士。有《素村小草》十二卷。